
7 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1946 


ΑΠΟΦΑΣΕΙΣ 

Αριθμ. αττόφ. 237/201 7 

Καθορισμός (Α) της Διοικητικά οριζόμενης τιμής 
του ποσοστού προσαύξησης και των χρεώσεων 
για την αποζημίωση του διαχειριστή έναντι του 
κόστους εντοπισμού και διαχείρισης ρευματο- 
κλοπής, (Β) των κλειδών επιμερισμού του εσό¬ 
δου από διαπιστωμένες ρευματοκλοπές καθώς 
και (Γ) κατανομή των ποσών που εισπράττονται 
λόγω ρευματοκλοπών, σε εφαρμογή των παρα¬ 
γράφων 11 και 18 του άρθρου 95 και της παρα¬ 
γράφου 5 του άρθρου 138 του Κώδικα Διαχεί¬ 
ρισης Δικτύου Διανομής Ηλεκτρικής Ενέργειας 
(ΚΩΔΙΚΑΣ ΕΔΔΗΕ). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση 16η και 17η Μάί'ου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚΑΊ 79/22.08.2011, 
όπως ισχύει, και ιδίως το άρθρο 128. 

2. Τις διατάξεις του Κώδικα Διαχείρισης του ΕΔΔΗΕ 
(ΦΕΚ Β' 78/20.1.2017), όπως ισχύει, και ιδίως τα άρθρα 
95 παράγραφοι 11,17,18 και 138 παράγραφος 5. 

3. Το υπ'αριθ. 0-63664/1.4.2016 έγγραφο ΡΑΕ προς τον 
Διαχειριστή Δικτύου με θέμα «Αντιμετώπιση του ζητή¬ 
ματος των ρευματοκλοπών έως τη θέσπιση του Κώδικα 
Διαχείρισης του Δικτύου». 

4. Την υπ' αριθ. ΓρΔ/4656/12.5.2016 εισήγηση του Δι¬ 
αχειριστή του ΕΔΔΗΕ σχετικά με ρυθμίσεις για την αντι¬ 
μετώπιση του ζητήματος των ρευματοκλοπών (ΡΑΕ/ 
1-206436/13.5.2016). 

5. Την από 18.7.2016 δημόσια διαβούλευση της ΡΑΕ 
σχετικά με ρυθμίσεις θεμάτων ρευματοκλοπών και τις 
απόψεις που διατυπώθηκαν από τους συμμετέχοντες. 

6. Τα συγκριτικά στοιχεία τιμολογίων προμήθειας που 
αναρτώνται στην ιστοσελίδα της ΡΑΕ (ημερομηνία ανα¬ 
φοράς 1.2.2016). 

7. Την υπ' αριθ. 455/2015 απόφαση ΡΑΕ με θέμα «Έγκρι¬ 
ση του ετήσιου κόστους 2016 και των Χρεώσεων Χρήσης 
για το Ελληνικό Δίκτυο Διανομής Ηλεκτρικής Ενέργειας 
(ΕΔΔΗΕ)» (ΦΕΚ Β'2769/18.12.2015). 


8. Την υπ' αριθ. 466/2015 απόφαση ΡΑΕ με θέμα 
«Έγκριση των Χρεώσεων Χρήσης του Ελληνικού Συστή¬ 
ματος Μεταφοράς Ηλεκτρικής Ενέργειας (ΕΣΜΗΕ)» (ΦΕΚ 
Β'2769/18.12.2015). 

9. Την υπ'αριθ. 214/2016 απόφαση ΡΑΕ με θέμα «Σχε¬ 
τικά με τις αριθμητικές τιμές των συντελεστών της μεθο¬ 
δολογίας επιμερισμού του Ειδικού Τέλους του άρθρου 
143 παρ. 2 περ. γ'του ν. 4001/2011, όπως ισχύει» (ΦΕΚ 
Β'2450/9.8.2016). 

10. Την υπ'αριθ. 465/2015 απόφαση ΡΑΕ με θέμα «Σχε¬ 
τικά με τις αριθμητικές τιμές των συντελεστών της μεθο¬ 
δολογίας επιμερισμού του Ειδικού Τέλους του άρθρου 
143 παρ. 2 περ. γ'του ν. 4001/2011, όπως ισχύει, για το 
ημερολογιακό έτος 2016» (ΦΕΚ Β72815/22.12.2015). 

11. Την υπ'αριθμ. 1527/2011 απόφαση ΡΑΕ με θέμα 
«Συντελεστές επιμερισμού του Ετήσιου Ανταλλάγματος 
για κάλυψη δαπανών παροχής Υπηρεσιών Κοινής Ωφέ¬ 
λειας (ΥΚΩ) και χρεώσεις ανά κατηγορία Πελατών για το 
έτος 2012» (ΦΕΚ Β' 2991/28.12.2011). 

12. Την υπ' αριθμ. 17/2006 απόφαση ΡΑΕ με θέμα 
«Αριθμητικές τιμές Συντελεστών Απωλειών Δικτύου». 

13. Την υπ' αριθμ. 752/2014 απόφαση ΡΑΕ με θέμα 
«Έγκριση Συντελεστών Απωλειών Δικτύου». 

14. Τις μελέτες του Διαχειριστή Δικτύου για την εκτί¬ 
μηση των απωλειών ενέργειας στο διασυνδεδεμένο 
Δίκτυο Διανομής (ΔΕΔΔΗΕ/ΓρΔ/71 18/27.12.2013 ΡΑΕΙ- 
179377/30.12.2013,ΔΕΔΔΗΕ/ΓρΔ/12098/27.11.2014 ΡΑΕ/ 
1-1905 23/2.12.2014, ΔΕΔΔΗΕ/ΓρΔ/12995/30.11.2016 
ΡΑΕ/Ι-214736/30.11.2016) 

15. Τα ισοζύγια ενέργειας του Συστήματος Μεταφοράς 
των ετών 2013 έως 2015, σύμφωνα με τα δελτία ενέργει¬ 
ας που δημοσιοποιεί ο ΑΔΜΗΕ. 

16. Στοιχεία καταμετρημένων καταναλώσεων της περι¬ 
όδου 2009-2015 στο διασυνδεδεμένο Δίκτυο Διανομής 
τα οποία υποβάλλει ο Διαχειριστής Δικτύου. 

17. Στοιχεία απωλειών ενέργειας Συστήματος και 
Δικτύου για το διασυνδεδεμένο σύστημα την πε¬ 
ρίοδο 2003-2010, τα οποία περιλαμβάνονται στο 
υπ' αριθμ. ΓρΔ/3765/29.09.11 έγγραφο ΔΕΗ (ΡΑΕ/ 
1-144454/29.09.2011). 

18. Το υπ'αριθ. 0-66616/10.2.2017 έγγραφο ΡΑΕ με 
θέμα «Καθορισμός χρεώσεων έναντι διαχειριστικού κό¬ 
στους ρευματοκλοπών». 

19. Το υπ'αριθ. ΓρΔ/2963/8.3.2017 έγγραφο ΔΕΔΔΗΕ 
Α.Ε. με θέμα «Καθορισμός χρεώσεων έναντι διαχειριστι¬ 
κού κόστους ρευματοκλοπών» (ΡΑΕ/Ι-218389/9.3.2017). 

20. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, 

Σκέφτηκε ως εξής: 

Επειδή, στο άρθρο 95 του Κώδικα Διαχείρισης Δικτύου 
ρυθμίζεται το γενικό πλαίσιο και οι γενικές κατευθύνσεις 
σχετικά με το ζήτημα των ρευματοκλοπών. Ειδικότερα 
ρυθμίζονται θέματα όπως ιδίως η είσπραξη και η διάθε¬ 
ση των καταλογιζόμενων ποσών λόγω ρευματοκλοπής, 
τα δικαιώματα και οι υποχρεώσεις του Διαχειριστή και 
των καταναλωτών, ο καθορισμός βασικών αρχών και 
κανόνων που πρέπει να διέπουν τις διαδικασίες διερεύ- 
νησης και διαπίστωσης ρευματοκλοπών προς διασφά¬ 
λιση της αντικειμενικότητας και της ίσης μεταχείρισης. 
Περαιτέρω, οι λεπτομέρειες εφαρμογής και κάθε άλλο 
αναγκαίο θέμα για την εφαρμογή των διατάξεων του άρ¬ 
θρου 95 καθορίζονται με το Εγχειρίδιο Ρευματοκλοπών, 
όπως ορίζεται στο άρθρο αυτό. 

Επειδή, περαιτέρω, σύμφωνα με την παράγραφο 11 
του ως άνω άρθρου 95 με απόφαση της ΡΑΕ καθορίζεται 
η διοικητικά οριζόμενη τιμή και το ποσοστό προσαύξη- 
σηςγιατον υπολογισμό του τιμήματος που οφείλουν οι 
χρήστες στους οποίους καταλογίζονται ποσότητες μη 
καταγραφείσας ενέργειας λόγω ρευματοκλοπής. Ειδι¬ 
κότερα προβλέπεται ότι «11. Οι Χρήστες στους οποίους 
καταλογίζονται ποσότητες μη καταγραφείσας ενέργειας 
λόγω διαπιστωμένης ρευματοκλοπής είναι υπόχρεοι για 
την καταβολή τιμήματος που αναλογεί στην ενέργεια 
αυτή [...] Το ύψος του τιμήματος υπολογίζεται βάσει 
διοικητικά οριζόμενης μοναδιαίας τιμής και ποσοστού 
προσαύξησης, τα οποία καθορίζονται με απόφαση της 
ΡΑΕ. Για τον προσδιορισμό της διοικητικά οριζόμενης τι¬ 
μής η ΡΑΕ λαμβάνει υπόψη το συνολικό (ανταγωνιστικές 
και ρυθμιζόμενες χρεώσεις) μέσο κόστος ενέργειας στην 
αγορά για έναν τυπικό οικιακό καταναλωτή χαμηλής τά¬ 
σης του Δικτύου. Για τον προσδιορισμό του ποσοστού 
προσαύξησης, η ΡΑΕ λαμβάνει υπόψη τις διαστάσεις του 
φαινομένου της ρευματοκλοπής και την ανάγκη λήψης 
αυστηρών μέτρων για τον περιορισμό του. Το ποσοστό 
προσαύξησης δύναται να διαφοροποιείται μεταξύ κατη¬ 
γοριών καταναλωτών λαμβάνοντας υπόψη κοινωνικά και 
οικονομικά κριτήρια, καθώς επίσης και να αυστηροποι- 
είται σε περίπτωση υποτροπής ή/και συστηματικής ρευ¬ 
ματοκλοπής. Οι ανωτέρω Χρήστες είναι επίσης υπόχρεοι 
για την αποζημίωση του Διαχειριστή του Δικτύου για το 
κόστος που υφίσταται σε σχέση με τον εντοπισμό και τη 
διαπίστωση της ρευματοκλοπής και τη διαχείριση της 
υπόθεσης.Το ύψος της μοναδιαίας χρέωσης για την απο¬ 
ζημίωση του Διαχειριστή καθορίζεται προϋπολογιστικά 
με απόφαση ΡΑΕ, μετά από εισήγηση του Διαχειριστή 
του Δικτύου, και δύναται να διαφοροποιείται μεταξύ δια¬ 
φορετικών κατηγοριών καταναλωτών και αναλόγωςτης 
ανάγκης αντικατάστασης του μετρητικού εξοπλισμού.». 

Επειδή, συναφώς, σύμφωνα με τις παραγράφους 17 
και 18 του ίδιου ως άνω άρθρου καθορίζεται ότι με από¬ 
φαση της ΡΑΕ καθορίζονται κλείδες επιμερισμού του 


εσόδου από διαπιστωμένες ρευματοκλοπές. Συγκεκριμέ¬ 
να προβλέπεται ότι «17. Τα ποσά που συγκεντρώνονται 
από την καταβολή οφειλών λόγω διαπιστωμένων ρευ¬ 
ματοκλοπών, εξαιρούμενων των ποσών που αφορούν 
στην κάλυψη του διαχειριστικού κόστους που υφίσταται 
ο Διαχειριστής Δικτύου σε σχέση με τις ρευματοκλοπές, 
αξιοποιούνται για τους ακόλουθους σκοπούς: 

(α) Την αντιστάθμιση της οικονομικής ζημίας που 
υφίστανται οι Καταναλωτές λόγω ρευματοκλοπών στο 
Δίκτυο, μέσω πίστωσης των εξής λογαριασμών: 

αα) του Ειδικού Λογαριασμού που τηρεί ο Λειτουργός 
Αγοράς Ηλεκτρικής Ενέργειας κατά το άρθρο 143 του 
ν. 4001/2011, όπως ισχύει, 

ββ) του Ειδικού Λογαριασμού που τηρεί ο Διαχειριστής 
του Συστήματος για τις υπηρεσίες κοινής ωφέλειας κατά 
το άρθρο 55 του ν. 4001/2011, όπως ισχύει. 

γγ) του λογαριασμού που τηρεί ο Διαχειριστής του 
Συστήματος για το κόστος χρήσης του Συστήματος και 

δδ) του λογαριασμού που τηρεί ο Διαχειριστής του 
Δικτύου για το κόστος χρήσης του Δικτύου. 

(β) Τη δημιουργία αποθεματικού για τη χρηματοδό¬ 
τηση, κατ'αρχάς, δράσεων και ενεργειών, καθώς και την 
παροχή κινήτρων προς τον Διαχειριστή του Δικτύου ή/ 
και τους Προμηθευτές, με στόχο τον εντοπισμό ρευμα¬ 
τοκλοπών και γενικότερα τον περιορισμό και την απο¬ 
τροπή του φαινομένου. 

18. Η αρχική κατανομή των ποσών μεταξύ των σκοπών 
και των λογαριασμών της προηγούμενης παραγράφου 
γίνεται βάσει κλείδων επιμερισμού που καθορίζονται 
με απόφαση της ΡΑΕ. Για τον καθορισμό των κλείδων 
επιμερισμού, η ΡΑΕ λαμβάνει υπόψη τη συμμετοχή των 
σχετικών ρυθμιζόμενων χρεώσεων (ΕΤΜΕΑΡ, ΥΚΩ, ΧΧΣ 
και ΧΧΔ) στο συνολικό κόστος ενέργειας, την ανάγκη 
εντατικοποίησης των δράσεων για περιορισμό της ρευ¬ 
ματοκλοπής στο Δίκτυο και την ύπαρξη συγκεκριμένων 
σχεδίων ή/και προτάσεων προς το σκοπό αυτό, από τον 
Διαχειριστή του Δικτύου ή τους Προμηθευτές. Με από¬ 
φαση της ΡΑΕ μπορεί επίσης να ρυθμίζεται η διάθεση 
των ποσών που συγκεντρώνονται στο αποθεματικό 
της προηγούμενης παραγράφου για την αντιστάθμιση 
της οικονομικής ζημίας που υφίστανται οι καταναλωτές 
λόγω ρευματοκλοπών στο Δίκτυο, μέσω πίστωσης των 
λογαριασμών της περίπτωσης (α) της προηγούμενης 
παραγράφου, εφόσον δεν υφίσταται άμεση ανάγκη ή 
συγκεκριμένες προτάσεις αξιοποίησης τους με σκοπό 
τον αποτελεσματικότερο εντοπισμό και τον περιορισμό 
των ρευματοκλοπών στο Δίκτυο». 

Επειδή, σύμφωνα με τη διάταξη του άρθρου 138 
παράγραφος 5 του Κώδικα Διαχείρισης του ΕΔΔΗΕ 
«5. Μέρος των ποσών που συγκεντρώνονται από την 
καταβολή οφειλών λόγω ρευματοκλοπών οι οποίες 
διαπιστώνονται έως και πέντε (5) έτη μετά την Ημέρα 
Έναρξης Ενιαίων Υπολογισμών του άρθρου 97, και τα 
οποία αφορούν σε ρευματοκλοπές που έλαβαν χώρα 
πριν την ως άνω ημέρα και σε χρονικές περιόδους κατά 
τις οποίες οι πραγματικές απώλειες ενέργειας στο Δίκτυο 
είναι μεγαλύτερες αυτών που υπολογίζονται βάσει των 
συντελεστών απωλειών του άρθρου 136, αποδίδεται 
στον Δεσπόζοντα Προμηθευτή του άρθρου 97, με χρέ- 

ωση του αποθεματικού ρευματοκλοπών του άρθρου 95, παράγραφος 17 περίπτωση (β). Ο τρόπος υπολογισμού 
των ανωτέρω ποσών καθώς και κάθε άλλη αναγκαία λεπτομέρεια για την εφαρμογή του προηγούμενου εδαφίου 
καθορίζονται με απόφαση της ΡΑΕ.» 

Επειδή ως προς τα ανωτέρω επιμέρους θέματα ισχύουν τα ακόλουθα: 

Α. ΑΝΑΦΟΡΙΚΑ ΜΕ ΤΟΝ ΚΑΘΟΡΙΣΜΟ ΔΙΟΙΚΗΤΙΚΑ ΟΡΙΖΟΜΕΝΗΣ ΤΙΜΗΣ, ΠΟΣΟΣΤΟΥ ΠΡΟΣΑΥΞΗΣΗΣ ΚΑΙ ΧΡΕΩ- 
ΣΕΩΝ ΕΝΤΟΠΙΣΜΟΥ ΚΑΙ ΔΙΑΧΕΙΡΙΣΗΣ ΡΕΥΜΑΤΟΚΛΟΠΗΣ 

Α1. ΑΝΑΦΟΡΙΚΑ ΜΕ ΤΟΝ ΚΑΘΟΡΙΣΜΟ ΔΙΟΙΚΗΤΙΚΑ ΟΡΙΖΟΜΕΝΗΣ ΤΙΜΗΣ ΚΑΙ ΠΟΣΟΣΤΟΥ ΠΡΟΣΑΥΞΗΣΗΣ 

Για τον προσδιορισμό του συνολικού (ανταγωνιστικές και ρυθμιζόμενες χρεώσεις) μέσου κόστος ενέργειας στην 
αγορά για έναν τυπικό οικιακό καταναλωτή χαμηλής τάσης κρίνεται εύλογο να ληφθούν υπόψη τα ακόλουθα: 

α) Χαρακτηριστικά τυπικού οικιακού καταναλωτή: Συμφωνημένη Ισχύς: 8 Κ\/Α 

Ετήσια κατανάλωση: 3000 - 4800 ΙάΛ/Ρι 
(τετραμηνιαία κατανάλωση: 1000 -1600 Κ\Λ/Ρι) 

β) Κόστος ενέργειας (ρυθμιζόμενες χρεώσεις): Χρέωση ενέργειας ρυθμιζόμενων χρεώσεων 

(€/Κ\Λ/Ει) για τυπικό οικιακό καταναλωτή 

γ) Κόστος ενέργειας (ανταγωνιστικές χρεώσεις): Μέσος όρος χρέωσης ενέργειας οικιακών 

τιμολογίων προμηθευτών (€/Κ\Λ/Η) - χρέωση κατανα¬ 
λώσεων ημέρας 

Επειδή αφενός η μη καταγραφείσα ενέργεια λόγω ρευματοκλοπής υπολογίζεται ενιαία για όλη τη θεωρούμενη 
περίοδο ρευματοκλοπής και δεν κατανέμεται ανά έτος αυτής σε αναλογία προς τυχόν καταγραφείσες ποσότητες 
ενέργειας, αφετέρου για τον υπολογισμό των αντίστοιχων καταλογιζόμενων ποσών η διοικητικά οριζόμενη τιμή 
προσαυξάνεται προκειμένου η ρύθμιση να λειτουργεί αποτρεπτικά. Για τους λόγους αυτούς, κρίνεται ότι η διοικητικά 
οριζόμενη τιμή μπορεί να βασίζεται σε τρέχουσες χρεώσεις και κόστος ενέργειας. 

Βάσει των ανωτέρω και των χρεώσεων που καθορίζονται και υπολογίζονται στα σχετικά 6 έως και 11, το μέσο 
κόστος ενέργειας (ενεργειακό σκέλος ανταγωνιστικών και ρυθμιζόμενων χρεώσεων) για έναν μέσο τυπικό οικιακό 
καταναλωτή χαμηλής τάσης (τετραμηνιαία κατανάλωση 1.300 ΙάΛ/Ρι) για το 2016 υπολογίζεται σε 148,59 €/Μ\Λ/Ιπ. 

Σύμφωνα με τα ανωτέρω, χάριν απλούστευσης, η διοικητικά οριζόμενη τιμή του άρθρου 95 παράγραφος 11 του 
Κώδικα Διαχείρισης του ΕΔΔΗΕ κρίνεται εύλογο να καθοριστεί στην τιμή των 150€/Μ\Λ/Μ. 

Το μέσο κόστος ενέργειας για έναν οικιακό καταναλωτή δικαιούχο Κοινωνικού Οικιακού Τιμολογίου ανέρχεται 
περίπου στο ήμισυ του ανωτέρω κόστους, θεωρείται εύλογη η διαφοροποίηση της διοικητικά οριζόμενης τιμής 
για δικαιούχους ΚΟΤ και όσους εντάσσονται στο Πρόγραμμα «Κοινωνικό Εισόδημα Αλληλεγγύης» του άρθρου 235 
του ν. 4389/2016 και συγκεκριμένα ο καθορισμός της στην τιμή των 80 €/Μ\Λ/Γι. 

Για τον καθορισμό του ποσοστού προσαύξησης της διοικητικά οριζόμενης τιμής κρίνεται εύλογο να ληφθούν 
υπόψη καινά σταθμισθούν τα ακόλουθα: 

α) Η ανάγκη λήψης αυστηρών μέτρων για την αντιμετώπιση της αύξησης των ρευματοκλοπών στο δίκτυο δια¬ 
νομής (εκτιμάται αύξηση του ποσοστού των συνολικών απωλειών ενέργειας στο διασυνδεδεμένο δίκτυο διανομής 
κατά περίπου 1 εκατοστιαία μονάδα την τετραετία 2011-2014, σε σχέση με το μέσο όρο της περιόδου 2003-2010, 
η οποία αντιστοιχεί σε απόλυτη αύξηση του ποσοστού απωλειών ενέργειας κατά 15%), λόγω της οποίας είναι ανα¬ 
γκαίο η διοικητικά οριζόμενη τιμή να καθορισθεί σε επίπεδο αισθητά υψηλότερο έναντι της χρέωσης ενέργειας που 
προκύπτει με βάση τα τρέχοντα τιμολόγια των προμηθευτών και τις τρέχουσες μοναδιαίες τιμές των ρυθμιζόμενων 
χρεώσεων, προκειμένου η ρύθμιση να λειτουργεί αποτρεπτικά, αποθαρρύνοντας τη διάπραξη ρευματοκλοπής ή 
την υποτροπή, 

β) Το εύρος των χρεώσεων ενέργειας (ανταγωνιστικών και ρυθμιζόμενων) των τιμολογίων του δεσπόζοντος 
προμηθευτή για διάφορες χρήσεις και κατηγορίες καταναλωτών, οι οποίες, με εξαίρεση τα τιμολόγια γεωργικής 
χρήσης, κυμαίνονται μεταξύ 150 και 200 €/Μ\Λ/Γι με μέσο όρο τα 170 €/Μ\Λ/Γι, 

γ) Η ανάγκη αντιστάθμισης, στο μέτρο του δυνατού, της προκαλούμενης οικονομικής ζημίας των συνεπών κα¬ 
ταναλωτών από τις ρευματοκλοπές, λαμβανομένου υπόψη και του γεγονότος ότι στην πράξη δεν είναι εφικτός ο 
εντοπισμός του συνόλου των κρουσμάτων ρευματοκλοπής, 

δ) Η αρχή της αναλογικότητας, ώστε το ύψος της μοναδιαίας χρέωσης να μην οδηγεί στην καταβολή υπέρογκων 
ποσών, χωρίς εκ των πραγμάτων δυνατότητα είσπραξης τους, ιδιαιτέρως στην παρούσα δυσμενή οικονομική συ¬ 
γκυρία αλλά και λαμβάνοντας υπόψη τις συνέπειες μη καταβολής του (διακοπή ηλεκτροδότησης), ιδιαίτερα δε για 
ευαίσθητες κοινωνικά και οικονομικά ομάδες. 

Βάσει των ανωτέρω, κρίνεται εύλογο το ποσοστό προσαύξησης της διοικητικά οριζόμενης τιμής να καθορισθεί 
σε 50% για δικαιούχους ΚΟΤ και όσους εντάσσονται στο Πρόγραμμα «Κοινωνικό Εισόδημα Αλληλεγγύης» του άρ¬ 
θρου 235 του ν. 4389/2016 (τελική μοναδιαία χρέωση ενέργειας για τον υπολογισμό των καταλογιζόμενων ποσών 
λόγω ρευματοκλοπής 120 €/Μ\Λ/Γι) και σε 70% για λοιπούς καταναλωτές (τελική μοναδιαία χρέωση ενέργειας για 
τον υπολογισμό των καταλογιζόμενων ποσών λόγω ρευματοκλοπής 255 €/Μ\Λ/Γι). 

Α2. ΑΝΑΦΟΡΙΚΑ ΜΕ ΤΟΝ ΚΑΘΟΡΙΣΜΟ ΧΡΕΩΣΕΩΝ 
ΕΝΤΟΠΙΣΜΟΥ ΚΑΙ ΔΙΑΧΕΙΡΙΣΗΣ ΡΕΥΜΑΤΟΚΛΟΠΗΣ 
Με το σχετικό 19 ο Διαχειριστής του Δικτύου υπέβαλλε 
εισήγηση για τον καθορισμό μοναδιαίων χρεώσεων για 
την αποζημίωση του Διαχειριστή του Δικτύου αναφο¬ 
ρικά με το κόστος που υφίσταται για τον εντοπισμό και 
τη διαπίστωση της ρευματοκλοπής και τη διαχείριση 
της υπόθεσης σύμφωνα με το άρθρο 95 παράγραφος 
11 του Κώδικα Δικτύου, ως ακολούθως: 



Χρέωση διαχειριστικού κόστους (€) 

Χωρίς 

αντικατάσταση 

μετρητή 

Με 

αντικατάσταση 

μετρητή 

Μονοφασική 

παροχή 

300 

425 

Τριφασική 
παροχή ΧΤ 

340 

550 

Παροχή ΜΤ 

370 

750 


Αναφορικά με τα δεδομένα και τις παραδοχές υπολο¬ 
γισμού των παραπάνω χρεώσεων, τα οποία παραθέτει 
στη εισήγηση του ο Διαχειριστής, πρέπει να σημειωθούν 
κατ' αρχήν τα ακόλουθα: 

α) Αναφορικά με τις ποσότητες αναλισκόμενων πό¬ 
ρων (χρόνος απασχόλησης προσωπικού, οχημάτων 
και εγκαταστάσεων), οι παραδοχές του Διαχειριστή Δι¬ 
κτύου κρίνονται εύλογες, με εξαίρεση το θεωρούμενο 
χρόνο απασχόλησης (2 ώρες) διοικητικού προσωπικού 
με οικονομικές γνώσεις (κατηγορία ΔΟΙ) για τη λογι¬ 
στική παρακολούθηση της υπόθεσης. Στο χρόνο αυτό, 
ο ο Διαχειριστής θεωρεί επίσης την απασχόληση του 
προσωπικού του για την τιμολόγηση και απόδοση των 
ποσών στους επιμέρους δικαιούχους, σύμφωνα με το 
άρθρο 95 παράγραφος 19 του Κώδικα Διαχείρισης του 
Δικτύου. Ωστόσο, η εν λόγω εργασία δεν είναι αναγκαίο 
ούτε πρακτικό να πραγματοποιείται διακριτά για κάθε 
περίπτωση ρευματοκλοπής. 

β) Αναφορικά με το κόστος απασχόλησης προσωπικού 
και πόρων του Διαχειριστή για την παροχή υπηρεσιών 
προς τρίτους, δεν είναι σαφές αν οι προτεινόμενες μονα¬ 
διαίες χρεώσεις περιλαμβάνουν επιμεριζόμενο έμμεσο 
κόστος και περιθώριο κέρδους. Επιπλέον, γενικότερα, ο 
έλεγχος και η έγκριση των χρεώσεων αυτών απαιτεί τον 
προηγούμενο καθορισμό σχετικών αρχών και κανόνων 
για τον υπολογισμό τους και την υποβολή του σχετικού 
μοντέλου κοστολόγησης. 

Λαμβάνοντας ωστόσο υπόψη την επείγουσα ανάγκη 
ολοκλήρωσης του πλαισίου του Κώδικα Δικτύου σχετικά 
με τις ρευματοκλοπές, το γεγονός ότι, όπως αναφέρει ο 
Διαχειριστής, οι αντιστοίχως θεωρούμενες ποσότητες 
απασχολούμενων πόρων αφορούν μόνο σε εργασίες 
που λαμβάνουν χώρα σε πρώτο χρόνο - δηλαδή δεν 
ενσωματώνουν τυχόν μη προβλέψιμες ώρες συναφούς 
απασχόλησης σε δεύτερο χρόνο (ενστάσεις, επανεκτι¬ 
μήσεις, παραστάσεις σε δικαστήρια κ.λπ.) - τον αντικοι¬ 


νωνικό χαρακτήρα της πράξης της ρευματοκλοπής η 
οποία προκαλεί το σχετικό κόστος και το γεγονός ότι 
τα εν λόγω έσοδα αφαιρούνται εξ ολοκλήρου από το 
απαιτούμενο έσοδο έτσι ώστε ο Διαχειριστής να μην 
ανακτά το σχετικό κόστος εις διπλούν, θεωρείται ότι οι 
χρεώσεις της από 8.3.2017 εισήγησης του Διαχειριστή 
μπορούν να εφαρμοστούν. 

Β. ΑΝΑΦΟΡΙΚΑ ΜΕ ΤΟΝ ΚΑΘΟΡΙΣΜΟ ΚΛΕΙΔΩΝ ΕΠΙ- 
ΜΕΡΙΣΜΟΥ ΤΟΥ ΕΣΟΔΟΥ ΑΠΟ ΔΙΑΠΙΣΤΩΜΕΝΕΣ ΡΕΥ- 
ΜΑΤΟΚΛΟΠΕΣ 

Ο προσδιορισμός της ποσοστιαίας συμμετοχής των 
ανωτέρω ρυθμιζόμενων χρεώσεων (ΕΤΜΕΑΡ, ΥΚΩ, ΧΧΣ 
και ΧΧΔ) στο συνολικό κόστος ενέργειας πρέπει να γίνει 
βάσει των αντίστοιχων μοναδιαίων χρεώσεων ενέργειας 
που ισχύουν για το έτος 2016 για οικιακούς καταναλωτές, 
δεδομένου ότι η διοικητικά οριζόμενη τιμή καθορίζεται 
βάσει συνολικού κόστους ενέργειας που υπολογίστηκε 
βάσει χρεώσεων του ως άνω έτους για την εν λόγω κα¬ 
τηγορία καταναλωτών. 

Βάσει των αποφάσεων ΡΑΕ για τον καθορισμό των 
ρυθμιζόμενων χρεώσεων που ισχύουν το 2016 (σχετικά 
7 έως 10), το ενεργειακό σκέλος των χρεώσεων ΕΤΜΕΑΡ, 
ΧΧΣ και ΧΧΔ για οικιακούς καταναλωτές έχει καθορισθεί 
ως ακολούθως: 


Ρυθμιζόμενη χρέωση 

Μοναδιαία χρέωση ενέρ¬ 
γειας (€/Μ\Λ/Γι) 

ΕΤΜΕΑΡ 

24,87 

ΧΧΣ 

5,41 

ΧΧΔ 

21,40 


Περαιτέρω, η μοναδιαία χρέωση ενέργειας για το 
αντάλλαγμα ΥΚΩ που ισχύει για το 201 6 για οικιακούς 
καταναλωτές με τετραμηνιαία κατανάλωση έως 1600 
ΙάΛ/Γι καθορίσθηκε το 2011 σε 6,99€/Μννΐτ (σχετικό 11). 
Η χρέωση αυτή ανέρχεται περίπου στο ήμισυ της μέσης 
χρέωσης ανά μονάδα καταναλισκόμενης ενέργειας, η 
οποία υπολογίζεται βάσει του συνολικού ανταλλάγματος 
ΥΚΩ και του συνόλου των καταναλώσεων στις οποίες 
αυτό επιμερίζεται, σύμφωνα με την ως άνω απόφαση Τ 
Για το λόγο αυτό και προκειμένου τα ποσά που κατανέ- 
μονται στον λογαριασμό ΥΚΩ από τα έσοδα των ρευμα- 
τοκλοπών να αντανακλούν καλύτερα τη μέση συμμετοχή 
του κόστους των ΥΚΩ στο συνολικό κόστος ενέργειας, 
κρίνεται σκόπιμο για τον επιμερισμό να χρησιμοποιηθεί 
η μέση μοναδιαία χρέωση ύψους 12,79 €/ΜννΗ. 

Βάσει των ανωτέρω, οι κλείδες επιμερισμού των ποσών 
που συγκεντρώνονται από διαπιστωμένες ρευματοκλο¬ 
πές υπολογίζονται κατ'αρχάς ως πηλίκο των μοναδιαίων 
χρεώσεων του κατωτέρω πίνακα προς το συνολικό μέσο 
κόστος ενέργειας για έναν μέσο τυπικό οικιακό κατα¬ 
ναλωτή χαμηλής τάσης, το οποίο υπολογίσθηκε στην 
προηγούμενη ενότητα σε 148,59 €/Μ\Λ/Ιπ: 

1 Μέση μοναδιαία χρέωση ΥΚΩ (€/Μ\Λ/Γι)=12,79 €/ΜΥνή (Ετήσιο 
Αντάλλαγμα ΥΚΩ / Σύνολο καταναλώσεων που επιμερίζονται το 
Ετήσιο Αντάλλαγμα ΥΚΩ=681.726.194 € / 53.286.376 Μ\Λ/Γι) 

Ρυθμιζόμενη 

χρέωση 

Μοναδιαία 

χρέωση 

ενέργειας 

(€/Μ\Λ/Γι) 

Ποσοστό επί 
του συνολικού 
μέσου κόστους 
ενέργειας ενός 
μέσου τυπικού 
οικιακού 
καταναλωτή 
χαμηλής τάσης 

ΕΤΜΕΑΡ 

24,87 

16,74% 

ΥΚΩ 

12,79 

8,61% 

ΧΧΣ 

5,41 

5,41% 

ΧΧΔ 

21,40 

14,40% 


Οι κλείδες επιμερισμού των ποσών που συγκεντρώνο¬ 
νται από διαπιστωμένες ρευματοκλοπές μεταξύ των σκο¬ 
πών και των λογαριασμών του άρθρου 95 παράγραφος 
17 του Κώδικα Διαχείρισης του ΕΔΔΗΕ, εκφραζόμενες 
ως ποσοστό της προσαυξημένης διοικητικά οριζόμενης 
τιμής, έχουν ως ακολούθως: 


Σκοπός/ 

Λογαριασμός 

Επιμεριζόμενο 
μοναδιαίο 
έσοδο από 
ρευματοκλοπές 
(€/Μ\Λ/Γι) 

Κλείδα 

επιμερισμού (ως 
ποσοστό της 
προσαυξημένης 
ΔΟΤ) 

ΕΤΜΕΑΡ 

25,11 

9,85 % 

ΥΚΩ 

12,92 

5,06 % 

ΧΧΣ 

5,46 

2,14% 

ΧΧΔ 

21,60 

8,47 % 

ΑΠΟΘΕΜΑΤΙΚΟ 

ΡΕΥΜΑΤΟΚΛΟΠΩΝ 

189,91 

74,48 % 


Γ. ΑΝΑΦΟΡΙΚΑ ΤΗΝ ΚΑΤΑΝΟΜΗ ΤΩΝ ΠΟΣΩΝ ΠΟΥ 
ΕΙΣΠΡΑΤΤΟΝΤΑΙ ΓΙΑ ΔΙΑΠΙΣΤΩΜΕΝΕΣ ΡΕΥΜΑΤΟΚΛΟΠΕΣ 


Η διάταξη της παραγράφου 5 του άρθρου 138 του Κώ¬ 
δικα Διαχείρισης ΕΔΔΗΕ αναφορικά με τη διάθεση των 
ποσών που συγκεντρώνονται από διαπιστωμένες ρευ¬ 
ματοκλοπές, σχετίζεται με ασύμμετρη επιβάρυνση του 
Δεσπόζοντος Προμηθευτή, συγκριτικά με τους λοιπούς 
προμηθευτές, στο πλαίσιο της Περιοδικής Εκκαθάρισης 
Εκπροσώπων Φορτίου Δικτύου, η οποία υφίσταται κατ' 
αρχάς εφόσον συντρέχουν οι εξής προϋποθέσεις: 

α) Η καταλογιζόμενη στον Δεσπόζοντα Προμηθευτή 
ενέργεια για πελάτες Δικτύου προσδιορίζεται εξ αφαιρέ- 
σεως του φορτίου πελατών των υπολοίπων προμηθευ¬ 
τών από το συνολικό φορτίο του Δικτύου και 
β) Οι πραγματικές απώλειες ενέργειας στο ΕΔΔΗΕ είναι 
υψηλότερες από αυτές που υπολογίζονται βάσει των 
αντιστοίχως εφαρμοζόμενων συντελεστών απωλειών. 

Τα ποσά χρεώσεων και πιστώσεων των Εκπροσώπων 
Φορτίου στο πλαίσιο της Περιοδικής Εκκαθάρισης προσ¬ 
διορίζονται βάσει της Οριακής Τιμής Αποκλίσεων. Επομέ¬ 
νως, η όποια επιβάρυνση του Δεσπόζοντος Προμηθευτή 
κατά τα προαναφερθέντα είναι ανάλογη της Οριακής 
Τιμής Αποκλίσεων. 

Οι συντελεστές απωλειών ενέργειας στο Δίκτυο που 
εγκρίθηκαν με την υπ' αριθμ. 17/2006 απόφαση ΡΑΕ 
(σχετικό 12) και εφαρμόσθηκαν για την εκκαθάριση 


συναλλαγών της αγοράς από το 2006 έως και το 2014, 
βασίστηκαν σε μέσες ετήσιες απώλειες ύψους 6,8%. 
Αντίστοιχα, οι συνολικές μέσες απώλειες ενέργειας στο 
Διασυνδεδεμένο Δίκτυο την περίοδο 2006-2014, αλλά 
και την περίοδο 2009-2014 κατά την οποία διενεργήθηκε 
Περιοδική Εκκαθάριση Εκπροσώπων Φορτίου Δικτύ¬ 
ου, εκτιμώνται απολογιστικά, βάσει στοιχείων έγχυσης 
και απορρόφησης ενέργειας που περιλαμβάνονται στα 
σχετικά 14 έως και 17, σε 6,8% επί της εγχεόμενης στο 
Δίκτυο ενέργειας. 

Οι συντελεστές απωλειών ενέργειας στο Δίκτυο που 
εγκρίθηκαν με την υπ'αριθμ. 752/2014 απόφαση ΡΑΕ 
(σχετικό 13) και οι οποίοι εφαρμόζονται για την εκκαθά¬ 
ριση συναλλαγών της αγοράς από 1.1.2015, βασίστηκαν 
σε μέσες ετήσιες απώλειες ύψους 6,5%. Αντίστοιχα, οι 
συνολικές μέσες απώλειες ενέργειας στο Διασυνδε- 
δεμένο Δίκτυο το 2015 εκτιμώνται απολογιστικά σε 
8,8% επί της εγχεόμενης στο Δίκτυο ενέργειας (ΡΑΕ/ 
1-214736/30.11.2016). 

Βάσει της πρακτικής που εφαρμόζεται σήμερα, ο τρέ¬ 
χων, κατά το χρόνο διαπίστωσης της ρευματοκλοπής, 
προμηθευτής ενημερώνεται από τον Διαχειριστή για την 
καταλογιζόμενη ενέργεια ρευματοκλοπής και χρεώνει τον 
πελάτη του για την ενέργεια αυτή βάσει των τιμολογίων 
προμήθειας που εφαρμόζει, χωρίς να χρεώνεται για την 
ενέργεια αυτή στη χονδρεμπορική αγορά και ανεξαρτή¬ 
τως επιβάρυνσης του ή μη, λόγω μεγαλύτερων πραγμα¬ 
τικών απωλειών ενέργειας συγκριτικά με τους εγκεκριμέ¬ 
νους συντελεστές απωλειών και τη σχετική προσαύξηση 
των τιμολογίων του. Στατιστικά, δε, ο τρέχων προμηθευ¬ 
τής ταυτίζεται με τον Δεσπόζοντα Προμηθευτή. 

Σύμφωνα με τις διατάξεις του άρθρου 95 παράγραφος 
11, ορίζεται ότι το θεωρούμενο χρονικό διάστημα ρευ¬ 
ματοκλοπής για τον προσδιορισμό της μη καταγραφεί- 
σας ενέργειας που λαμβάνεται υπόψη στον υπολογισμό 
του τιμήματος δεν υπερβαίνει, σε κάθε περίπτωση, τα 
πέντε (5) έτη που προηγούνται του χρόνου διαπίστωσης 
της ρευματοκλοπής. 

Βάσει των ανωτέρω, κρίνεται εύλογο έτη που προη¬ 
γούνται του 2015 να μην περιλαμβάνονται στις χρονικές 
περιόδους για τις οποίες βρίσκουν εφαρμογή οι διατά¬ 
ξεις του άρθρου 138 παράγραφος 5 του Κώδικα Διαχεί¬ 
ρισης του ΕΔΔΗΕ, για τις οποίες μέρος των ποσών που 
συγκεντρώνονται από την καταβολή οφειλών λόγω ρευ- 
ματοκλοπών αποδίδεται στον Δεσπόζοντα Προμηθευτή. 

Σύμφωνα με την μεθοδολογία εκτίμησης της καταλογι- 
ζόμενης ενέργειας, η συνολική ενέργεια ρευματοκλοπής 
υπολογίζεται κατά τρόπο ενιαίο για ολόκληρο το θεω¬ 
ρούμενο χρονικό διάστημα ρευματοκλοπής. Επομένως 
κρίνεται εύλογο οι ποσότητες ενέργειας ρευματοκλοπής 
για τον προσδιορισμό του ποσού που αποδίδεται στον 
Δεσπόζοντα Προμηθευτή να καθορίζονται αναλογικά 
προς το πλήθος ημερών που ανήκουν στις αντίστοιχες 
χρονικές περιόδους, συγκριτικά με το συνολικό πλήθος 
ημερών της θεωρούμενης περιόδου ρευματοκλοπής. 

Αποφασίζει: 

1. Στο πλαίσιο των αρμοδιοτήτων της σύμφωνα με το 
άρθρο 95 παράγραφοι 11,17 και 18 και το άρθρο 138 
παράγραφος 5 του Κώδικα Διαχείρισης του ΕΔΔΗΕ, τα 
ακόλουθα: 

Α. Η διοικητικά οριζόμενη μοναδιαία τιμή και το πο¬ 
σοστό προσαύξησης του άρθρου 95 παράγραφος 11 
του Κώδικα Διαχείρισης ΕΔΔΗΕ, καθορίζονται ως εξής: 



Διοικητικά 
Οριζόμενη Τιμή 
(€/Μ\Λ/Γι) 

Ποσοστό 

Προσαύξησης 

Δικαιούχοι 

Κοινωνικού 

Οικιακού 

Τιμολογίου 

και όσοι 

εντάσσονται 

στο Πρόγραμμα 

«Κοινωνικό 

Εισόδημα 

Αλληλεγγύης» 

του άρθρου 235 

του 

ν. 4389/2016 

80 

50% 

Λοιποί πελάτες 

150 

70% 


Β. Οι μοναδιαίες χρεώσεις του άρθρου 95 παράγραφος 
11 του Κώδικα Διαχείρισης ΕΔΔΗΕ για την αποζημίωση 
του Διαχειριστή για το κόστος που υφίσταται σε σχέση 
με τον εντοπισμό και τη διαπίστωση της ρευματοκλοπής 
και τη διαχείριση της υπόθεσης καθορίζονται ως εξής: 



Μοναδιαία χρέωση διαχειριστικού κό¬ 
στους (€ για κάθε υπόθεση διαπιστω¬ 
μένης ρευματοκλοπής) 

Χωρίς 

αντικατάσταση 

μετρητή 

Με 

αντικατάσταση 

μετρητή 

Μονοφασική 

παροχή 

300 

425 

Τριφασική 
παροχή ΧΤ 

340 

550 

Παροχή ΜΤ 

370 

750 


Γ. Οι κλείδες επιμερισμού του άρθρου 95 παράγραφος 
18, για την κατανομή των ποσών που συγκεντρώνονται 
από διαπιστωμένες ρευματοκλοπές κατά το άρθρο 95 
παράγραφος 17, καθορίζονται ως ακολούθως: 

α) Κλείδα επιμερισμού στον Ειδικό Λογαριασμό που 
τηρεί ο Λειτουργός Αγοράς Ηλεκτρικής Ενέργειας κατά 
το άρθρο 143 του ν. 4001/2011, όπως ισχύει: 9,85 % 
β) Κλείδα επιμερισμού στον Ειδικό Λογαριασμό που 
τηρεί ο Διαχειριστής του Συστήματος για τις υπηρεσίες 
κοινής ωφέλειας κατά το άρθρο 55 του ν. 4001/2011, 
όπως ισχύει: 5,06 % 

γ) Κλείδα επιμερισμού στον λογαριασμό που τηρεί ο 
Διαχειριστής του Συστήματος για το κόστος χρήσης του 
Συστήματος: 2,14 % 

δ) Κλείδα επιμερισμού στον λογαριασμό που τηρεί 
ο Διαχειριστής του Δικτύου για το κόστος χρήσης του 
Δικτύου: 8,47 % 


ε) Κλείδα επιμερισμού στο αποθεματικό του άρθρου 
95, παράγραφος 17, υποπαράγραφος (Β): 74,48% 

Δ. Για την κατανομή των ποσών που εισπράττονται για 
διαπιστωμένες ρευματοκλοπές και τα οποία αφορούν 
σε χρονικές περιόδους ρευματοκλοπής εντός του έτους 
2015 ή επόμενων ετών, έως την Ημέρα Έναρξης Ενιαί¬ 
ων Υπολογισμών που ορίζεται σύμφωνα με τον Κώδικα 
Διαχείρισης του ΕΔΔΗΕ, και εφόσον τα ως άνω έτη οι 
πραγματικές απώλειες ενέργειας στο ΕΔΔΗΕ είναι μεγα¬ 
λύτερες αυτών που υπολογίζονται βάσει των συντελε¬ 
στών απωλειών του άρθρου 136 του Κώδικα Διαχείρισης 
ΕΔΔΗΕ, εφαρμόζονται επιπλέον τα ακόλουθα: 

α) Μέρος των συνολικών εισπράξεων που αναλογούν 
στις ανωτέρω χρονικές περιόδους αποδίδεται στον Δε¬ 
σπόζοντα Προμηθευτή. Το μέρος των εισπράξεων που 
αποδίδεται στον Δεσπόζοντα Προμηθευτή υπολογίζεται 
ως το γινόμενο των ποσοτήτων ενέργειας ρευματοκλο¬ 
πής που αναλογούν στις ανωτέρω περιόδους (σε ΜΜΕι) 
επί αντίστοιχες μοναδιαίες τιμές (€/ΜννΓι). 

β) Οι ποσότητες ενέργειας ρευματοκλοπής υπολογί¬ 
ζονται για κάθε διαπιστωμένη ρευματοκλοπή αναλογι¬ 
κά προς το πλήθος ημερών που ανήκουν στις εν λόγω 
περιόδους, συγκριτικά με το συνολικό πλήθος ημερών 
της θεωρούμενης περιόδου ρευματοκλοπής (η οποία 
χρησιμοποιείται για την εκτίμηση της συνολικής κατα- 
λογιζόμενης ενέργειας ρευματοκλοπής). 

γ) Οι μοναδιαίες τιμές προσδιορίζονται για κάθε έτος, 
βάσει του ετήσιου μέσου όρου της ΟριακήςΤιμής Απο¬ 
κλίσεων. Για τις χρονικές περιόδους που εντάσσονται 
στο έτος διαπίστωσης της ρευματοκλοπής, ο μέσος όρος 
της ΟριακήςΤιμής Αποκλίσεων υπολογίζεται βάσει των 
διαθέσιμων για το έτος αυτό στοιχείων. 

δ) Τα ποσά που υπολογίζονται κατά τα ανωτέρω απο¬ 
δίδονται στον Δεσπόζοντα Προμηθευτή με χρέωση του 
αποθεματικού ρευματοκλοπών του άρθρου 95 παρά¬ 
γραφος 17 περίπτωση (β) του Κώδικα Διαχείρισης του 
ΕΔΔΗΕ. 

Ως έτη κατά τα οποία οι πραγματικές απώλειες ενέρ¬ 
γειας στο ΕΔΔΗΕ είναι μεγαλύτερες αυτών που υπολο¬ 
γίζονται βάσει των συντελεστών απωλειών του άρθρου 
136 του Κώδικα Διαχείρισης ΕΔΔΗΕ, ορίζονται τα έτη για 
τα οποία ο μέσος ετήσιος συντελεστής πραγματικών 
απωλειών στο Διασυνδεδεμένο Δίκτυο εκφρασμένος 
ως ποσοστό επί τοις εκατό της εγχεόμενης στο ως άνω 
δίκτυο ενέργειας, με ακρίβεια ενός δεκαδικού ψηφίου, εί¬ 
ναι μεγαλύτερος του αντίστοιχου συντελεστή που εγκρί- 
νεται κατά το άρθρο 136 του Κώδικα Διαχείρισης ΕΔΔΗΕ. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























